Ližiai (Tauragė)

Apie kaimą Klaipėdos rajone žr. Ližiai.

Ližiai – kaimas Tauragės rajono savivaldybėje, 2 km į pietvakarius nuo Tauragės, prie Jūros ir Šešuvies santakos. Kaime iki 2009 metų veikė Tauragės miesto sąvartynas, naujasis pastatytas ir atidarytas Leikiškių kaime. Ližiuose liko tik nutekamojo vandens valymo įstaiga, priklausanti VĮ „Tauragės vandenys“. Yra žvyro telkinys.

Istorija 

Ližiai minimi 1653 m. Tauragės dvaro inventoriuje, tuomet kaime buvo 2 valakai žemės, priklausė Tauragės valsčiui. 1692 m. Tauragės dvaro žemių planas patvirtina, kad Ližiuose stovėjo bažnyčia.

Tai, kad šiose vietovėse gyventa nuo senų laikų, liudija buvę ir esantys archeologijos paminklai. Šioje vietoje stovėjusi Šešuvies (Sasovos) pilis, kurią 1276 m. sudegino kryžiuočiai, pilis stovėjo Žasupės ir Eimanto upelio santakoje. XIII a. kryžiuočių kronikos taip pat aprašo greta buvusias skalvių pilis – ant Rambyno, Šereitlaukio ir Ližių piliakalnių. Šešuvies piliakalnis buvo nuplautas upių.

Piečiau Tauragės miesto sąvartyno yra dar vienas archeologinis paminklas – Ližių senoviniai gynybiniai įtvirtinimai, vadinami Sklepkalniu. Tai XVII–XVIII a. kariniai įtvirtinimai.

Gyventojai

Šaltiniai 

Tauragės rajono savivaldybės gyvenvietės